# Projekts

LATVIJAS REPUBLIKAS MINISTRU KABINETS

2017. gada Rīkojums Nr.

Rīgā (prot. Nr. .§)

**Par atļauju Aizsardzības ministrijai uzņemties ilgtermiņa saistības un nodrošināt NATO Kaujas grupas klātbūtni Latvijas Republikā valsts drošības un aizsardzības spēju stiprināšanai miera laikā**

1. Atļaut Aizsardzības ministrijai (Nacionālajiem bruņotajiem spēkiem) uzņemties valsts budžeta ilgtermiņa saistības ārvalstu finanšu palīdzības finansēta pasākuma īstenošanai 2017. un 2018. gadā, lai nodrošinātu NATO Kaujas grupas klātbūtni Latvijas Republikā valsts drošības un aizsardzības spēju stiprināšanai miera laikā saskaņā ar tehnisko vienošanos (Technical Arrangement) starp Latviju un Kanādu.
2. Pasākuma īstenošanai nepieciešamo priekšfinansējumu 8 940 900 *euro* apmērā 2017.gadā pārdalīt no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” uz Aizsardzības ministrijas budžeta apakšprogrammu 73.08.00 “Pārējās ārvalstu finanšu palīdzības finansēto projektu īstenošana aizsardzības nozarē” NATO Kaujas grupas uzņemšanas nodrošināšanai.
3. Pieņemt zināšanai, ka izdevumi akcīzes nodokļa un pievienotās vērtības nodokļa (neattiecināmās izmaksas atbilstoši Ziemeļatlantijas līguma organizācijas dalībvalstu līgumam par to bruņoto spēku statusu) apmaksai sabiedroto klātbūtnes nodrošināšanai iekļauti šī rīkojuma 2. punktā norādītajā priekšfinansējumā un netiek prasīta to atmaksa no citu valstu bruņotajiem spēkiem.
4. Aizsardzības ministrijai normatīvajos aktos noteiktajā kārtībā sagatavot un iesniegt Finanšu ministrijā priekšlikumu apropriācijas pārdalei atbilstoši šā rīkojuma 2.punktam.
5. Aizsardzības ministrijai (Nacionālajiem bruņotajiem spēkiem) 2017. un 2018.gadā nodrošināt saņemtā priekšfinansējuma atmaksas ieskaitīšanu valsts pamatbudžeta ieņēmumos, samazinot saņemtā priekšfinansējuma atmaksas apjomu par šī rīkojumā 3.punktā norādīto faktisko nodokļu maksājumu apjomu.

Ministru prezidents M. Kučinskis

Aizsardzības ministrs R. Bergmanis

Aizsardzības ministrs R. Bergmanis

Vīza: valsts sekretārs J.Garisons

06.04.2017 14:40

262

Agnese Aišpure

Agnese.Aispure@mod.gov.lv; 67335297